โรคอ้วนกับภาวะอ้วนแตกต่างกันยังไงครับ?
สวัสดีค่ะโดยทั่วไปแล้ว เกณฑ์มาตรฐานสากลสำหรับใช้พิจารณาน้ำหนักส่วนสูงที่เหมาะสมจะใช้ค่าดัชนีมวลกาย (BMI) มาเป็นตัวชี้วัดค่ะ คิดได้จากใช้น้ำหนักเป็นกิโลกรัมหารด้วยส่วนสูงเป็นเมตรยกกำลังสองค่ะโดยค่าที่ได้เมื่อนำมาเทียบกับเกณฑ์ค่าดัชนีมวลกาย (BMI) ของประชากรเอเชีย ตามเกณฑ์ขององค์การอนามัยโลก จะได้ดังนี้ค่ะ< 18.5 นํ้าหนักน้อย18.5 -22.99 นํ้าหนักปกติ23 - 24.99 นํ้าหนักเกิน(at risk)25 - 29.99 อ้วนระดับ 1≥ 30 อ้วนระดับ 2จะเห็นได้ว่าภาวะอ้วน(obesity) จะใช้สำหรับผู้ที่มีBMI มากกว่า 25 ขึ้นไปในชาวเอเชียค่ะส่วนโรคอ้วนที่ก่อให้เกิดอันตราย มีโรคอื่นๆตามมา จะเรียกแบบเต็มๆว่า โรคอ้วนลงพุง (Metabolic syndrome)ค่ะ ซึ่งมีเกณฑ์วินิจฉัยดังนี้ค่ะ1.ความยาวเส้นรอบเอว ≥ 90 ซม. (หรือ ≥ 36 นิ้ว) ในชาย และ ≥ 80 ซม. (หรือ ≥ 32 นิ้ว ) ในหญิง2. ต้องพบปัจจัยเสี่ยงต่อไปนี้ร่วมด้วย อย่างน้อย 2 ข้อ คือ2.1 ความดันโลหิตตั้งแต่ 130/85 มิลลิเมตรปรอทขึ้นไปหรือผู้ที่ได้รับยารักษาความดันโลหิตสูง2.2 ระดับไขมันไตรกลีเซอไรด์ในเลือดมากกว่า 150 มิลลิกรัม/เดซิลิตร หรือผู้ที่เป็นไขมันสูงและได้ยาลดไขมัน2.3 ระดับน้ำตาลในเลือดมากกว่า 100 มิลลิกรัม/เดซิลิตร หรือผู้ที่ได้รับการวินิจฉัยว่าเป็นเบาหวานชนิดที่ 22.4 ระดับคอเลสเตอรอลชนิดดีในเลือดหรือ HDL-cholesterolน้อยกว่า 40 มิลลิกรัม/เดซิลิตรในชาย และน้อยกว่า 50 มิลลิลิตร/เดซิลิตรในหญิง หรือผู้ที่เป็นไขมันสูงและได้รับยาลดไขมันโรคอ้วนลงพุงก่อให้เกิดอันตรายต่อสุขภาพได้หลายอย่าง เช่น- เพิ่มความเสี่ยงต่อการเกิดความดันโลหิตสูง- เพิ่มความเสี่ยงของการเกิดโรคหลอดเลือดตีบ- เสี่ยงต่อการเป็นโรคเบาหวาน- หัวใจวาย ไตวาย- เลือดจะแข็งตัวได้ง่าย ส่งผลให้เกิดการอุดตันของหลอดเลือดที่ไปเลี้ยงสมองหรือหัวใจ เพิ่มโอกาสเป็นอัมพาตหรือเสียชีวิตได้- หายใจไม่เต็มอิ่ม เสี่ยงต่อภาวะหยุดหายใจขณะนอนหลับ- โรคข้อเสื่อม ความเสี่ยงต่อโรคข้ออักเสบ มีอาการปวดหลังหรือเข่า เนื่องจากน้ำหนักตัวมาก- มีผลกระทบทางด้านอารมณ์ ขาดความมั่นใจในตัวเองดังนั้นแล้วเพื่อไม่ให้เกิดผลกระทบที่อันตรายดังกล่าว ทางที่ดี เราควรหันมาป้องกันและจัดการกับโรคอ้วนลงพุงโดยเริ่มจากการปรับเปลี่ยนพฤติกรรมของตัวเราเองค่ะหากสนใจเรื่องการปรับเปลี่ยนพฤติกรรม การป้องกันโรคอ้วนลงพุงสามารถอ่่านเพิ่มเติมได้ที่นี่ค่ะ